



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, DE DISCIPLINĂ ŞI IMUNITĂŢI
	
	                                 Bucureşti, 9 octombrie 2013
                                 PLx. 312/2013


AVIZ
asupra 
proiectului de Lege privind aprobarea Ordonanţei de urgenţă a Guvernului nr.89/2013 pentru ratificarea Memorandumului de Înţelegere între Guvernul României şi 
Guvernul Republicii Moldova privind organizarea şi desfăşurarea procedurii de achiziţie publică aplicabilă în cazul lucrărilor de subtraversare a râului Prut din cadrul proiectului denumit "Conductă de interconectare a Sistemului Naţional de Transport Gaze din România cu Sistemul de Transport Gaze din Republica Moldova pe direcţia Iaşi (România) – Ungheni (Republica Moldova)", semnat la Chişinău, la 11 iunie 2013
 
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre avizare în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.89/2013 pentru ratificarea Memorandumului de Înţelegere între Guvernul României şi Guvernul Republicii Moldova privind organizarea şi desfăşurarea procedurii de achiziţie publică aplicabilă în cazul lucrărilor de subtraversare a râului Prut din cadrul proiectului denumit "Conductă de interconectare a Sistemului Naţional de Transport Gaze din România cu Sistemul de Transport Gaze din Republica Moldova pe direcţia Iaşi (România) – Ungheni (Republica Moldova)", semnat la Chişinău, la 11 iunie 2013, trimis cu adresa nr. PLx. 312 din 30 septembrie 2013, înregistrat în cadrul Comisiei juridice sub nr.4c-11/1056 din 1 octombrie 2013.

Camera Deputaţilor este primă Cameră sesizată, conform dispoziţiilor art. 75 alin. (1) din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, cu modificările şi completările ulterioare.
Proiectul de Lege are ca obiect de reglementare aprobarea Ordonanţei de urgenţă a Guvernului nr.89/2013, pentru ratificarea Memorandumului de Înţelegere între Guvernul României şi Guvernul Republicii Moldova privind organizarea şi desfăşurarea procedurii de achiziţie publică aplicabilă în cazul lucrărilor de subtraversare a râului Prut din cadrul proiectului denumit "Conductă de interconectare a Sistemului Naţional de Transport Gaze din România cu Sistemul de Transport Gaze din Republica Moldova pe direcţia Iaşi (România) – Ungheni (Republica Moldova)", semnat la Chişinău, la 11 iunie 2013. 

Avizarea în procedură de urgenţă este solicitată în raport cu termenele prevăzute în Memorandumul de Înţelegere până la care proiectul trebuie finalizat, sfârşitul anului 2013. 

Potrivit dispoziţiilor art. 73 din Constituţia României, republicată, prin obiectul său de reglementare, proiectul de act normativ se încadrează în categoria legilor ordinare.
În şedinţa din data de 9 octombrie 2013, potrivit art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil cu observaţii şi propuneri al Consiliului Legislativ transmis prin adresa cu nr.999 din data de 24.09.2013.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz favorabil proiectului de lege.
         VICEPREŞEDINTE,                          
                                                SECRETAR,
        Ciprian Nicolae NICA

    
                                     Theodor-Cătălin NICOLESCU

    Consilier parlamentar,

 Alina GRIGORESCU

